केरल की जलवायु
भूमध्य रेखा से केवल 8 डिग्री की दूरी पर स्थित होने के कारण केरल में गर्म मौसम है। यहाँ की धरती की उच्च-निम्न स्थिति भी जलवायु पर बड़ा प्रभाव डालती है। केरल की ऋतुओं को तीन भागों में बाँट सकते हैं - पश्चिमी वर्षा काल (जून-सितंबर), पूर्वी वर्षा काल (अक्टूबर - दिसम्बर), ग्रीष्म काल (जनवरी - मई)। ग्रीष्म को पुनः दो भागों में बाँट सकते हैं - जनवरी - फरवरी और मार्च - मई। फरवरी की सर्दी नाम मात्र की होती है। यहाँ तापमान 22 डिग्री सेल्सियस से नीचे नहीं जाता है। मार्च से मई तक कस कर गर्मी पड़ती है। केरल के समुद्र तटीय क्षेत्र का तापमान कभी भी 17.5 डिग्री सेल्सियस से कम नहीं हुआ है। (5) गर्मी के मौसम का औसत तापमान 32 डिग्री सेल्सियस और 38 डिग्री सेल्सियस के बीच रहता है।
जकरेम
जकरेम (या "जैकरेम") भारत के पूर्वोत्तर राज्य मेघालय की राजधानी शिलांग से ६४ किमी दूर मावकिर्वाट ब्लॉक स्थित एक ग्राम है। यह अपने गर्म जल के सोतों के लिये जाना जाता है। यहां मेघालय में अन्य पर्यटक स्थलों की तरह घनी आबादी नहीं मिलती है। इस क्षेत्र में गर्म गन्धक के पानी के सोते हैं, जो झरने के रूप में जमीन से फ़ूटते हैं। इन सुंदर गर्म झरनों में पानी को उपचारात्मक औषधीय गुणों का समावेश बताया जाता है। अधिकांश पर्यटकों द्वारा अच्छे स्वास्थ्य के लिए गर्म स्नान के रूप में उपयोग किया जाता है।